Publication: Magyar Közlöny
Issue: MK-2004-24 (Year: 2004, Number: 24)
Era: 2004-2010
Section: c) olyan természetes személy, aki rendelkezik mezõgazdasági szakirányú képzettséggel [az Országos Képzési Jegyzékrõl szóló 37/2003. (XII. 27.) OM rendelet 62. szakmacsoport
Paragraph Index: 461

a) tervezés: beruházási keretbõl erdõtelepítési, valamint a térségi erdészeti és egyéb erdei közjóléti tervezést támogatni és kifizetni csak akkor lehet, ha a tervezésre az erdészeti hatóság adott megbízást, vagy a tervezést elõzetesen engedélyezte: aa) védelmi, egészségügyi-szociális, turisztikai rendeltetésû erdõtelepítések tervezéséért 10 ha feletti terület 8 000 Ft/ha 2—10 ha közötti területre 10 500 Ft/ha 2 ha alatti területre 13 300 Ft/ha számolható el úgy, hogy a tíz hektár feletti területre elszámolható legkisebb támogatás kilencvennyolcezer forint, a kettõ és tíz hektár közötti területekre huszonnégyezer forint, ab) térségi erdészeti és egyéb erdei közjóléti fejlesztési tervezés egyedi árvetés alapján számolható el. A térségfejlesztéssel összefüggõ területrendeltetési tervezési tevékenységen belüli erdõfejlesztési terveket az Állami Erdészeti Szolgálat készíti. Az erdõfejlesztési terv az egyes tervezési térségek meglévõ erdeinek gazdasági és társadalmi szolgáltatásait, funkcióit meghatározó, ezek fejlesztését, szabályozását elõíró, valamint az erdõterület növelésére vonatkozó lehetõségeket feltáró tervdokumentum, amely biztosítja az erdõ mint természeti erõforrás hosszú távú hasznosítását és védelmét, az erdõk közcélú szolgáltatásainak optimális kihasználását és beillesztését a térségek területfelhasználási rendszerébe;

Source: https://magyarkozlony.hu/hivatalos-lapok/92f7e99b2112f26866f4ad92437803b72b0a38f1/dokumentumok/b3503644f34a2f8a5d4710b9da1b91530d2a8b1c/letoltes